section_heading: Pozadina i snimanje
paragraph_text: Kinney je u intervjuu održanom u veljači 2006. izjavio da bi bio voljan sudjelovati u pisanju novih pjesama, ali ne pod imenom Alice in Chainsa. Dodao je: "Kad bismo našli nekog drugog lika, volio bih okrenuti list, napisati nekoliko dobrih pjesama, promijeniti ime i tako nastaviti dalje. Nije mi smisleno nastaviti svirati kao Alice i zamijeniti neku osobu. ... Ne želimo zamijeniti Laynea. Želimo još jednom odsvirati sve te pjesme i ako se to ispostavi kao nešto dobro, ostvarit će se. Ne znam ni koliko će dugo to trajati ni kamo ćemo sve otići. To je posvećeno Layneu i našim obožavateljima, ljudima koji vole te pjesme. Nije da smo švorc i da nam treba novac. Volimo svirati zajedno."